Thugs of Hindostan Movie: यशराज प्रोडक्शन्स की फिल्म ठग्स ऑफ हिंदोस्तान का इंतजार कर रहे फैंस को राहत मिलने वाली है। आमिर खान और अमिताभ बच्चन की ये फिल्म दिवाली के अगले दिन बाद यानी 8 नवंबर को रिलीज हो रही है। हालांकि इस फिल्म को पहले यश चोपड़ा के जन्मदिन पर रिलीज करने का प्लान बनाया गया था लेकिन दिवाली की छुट्टी को देखते हुए इसकी रिलीज डेट आगे बढ़ाते हुए 8 नवंबर कर दिया। हालांकि फिल्म का ट्रेलर यश चोपड़ा के जन्मदिन पर रिलीज कर दिया गया था। ट्रेलर ने दर्शकों में कहानी को लेकर काफी उत्सुकता पैदा कर दी है। रिलीज से पहले जानिए फिल्म की कहानी क्या है।